CELEX: 22008D0083
Language: hr
Date: 2007-12-20 00:00:00
Title: 2008/83/EZ: Odluka br. 4/2007 Vijeća ministara AKP-EZ-a od 20. prosinca 2007. o izmjeni Protokola br. 3 o Južnoj Africi uz Sporazum o partnerstvu AKP-EZ-a

11/Sv. 056
            
            
               HR
            
            
               Službeni list Europske unije
            
            
               152
            
         22008D0083
   
               L 025/11
            
            
               SLUŽBENI LIST EUROPSKE UNIJE
            
            
               20.12.2007.
            
         
      ODLUKA br. 4/2007 VIJEĆA MINISTARA AKP-EZ-a
   od 20. prosinca 2007.
   o izmjeni Protokola br. 3 o Južnoj Africi uz Sporazum o partnerstvu AKP-EZ-a
   (2008/83/EZ)
   VIJEĆE MINISTARA AKP-EZ-a,
   uzimajući u obzir Sporazum o partnerstvu između članica afričke, karipske i pacifičke skupine država („AKP”), s jedne strane, i Europske zajednice i njezinih država članica, s druge strane, potpisan u Cotonou (Benin) 23. lipnja 2000. (1), kako je izmijenjen Sporazumom (2) kojim se mijenja navedeni Sporazum o partnerstvu AKP-EZ-a, potpisan u Luksemburgu 25. lipnja 2005., a posebno njegov Protokol br. 3 o Južnoj Africi,
   budući da:
   
               (1)
            
            
               Člankom 5. Protokola br. 3 uz Sporazum o partnerstvu AKP-EZ-a određuje se da se odredbe tog Sporazuma o gospodarskoj i trgovinskoj suradnji ne primjenjuju na Južnu Afriku.
            
         
               (2)
            
            
               Skupina država AKP-a, koje su članice Južnoafričke razvojne zajednice (SADC) i koje s Europskom zajednicom vode pregovore o Sporazumu o gospodarskom partnerstvu (EPA), 7. ožujka 2006. zatražila je da se Južnu Afriku u te pregovore uključi kao punopravnu članicu i Vijeće ministara je 12. veljače 2007., pod određenim uvjetima, udovoljilo tom zahtjevu.
            
         
               (3)
            
            
               Pregovori EPA-e temelje se na gospodarskim i trgovinskim odredbama Sporazuma o partnerstvu AKP-EZ-a, posebno na njegovim člancima 36. i 37.
            
         
               (4)
            
            
               Zbog pravne jasnoće Protokol br. 3 potrebno je izmijeniti tako da se u njemu uzme u obzir punopravna uključenost Južne Afrike u pregovore EPA-e te njezino moguće pristupanje EPA-i.
            
         
               (5)
            
            
               Protokol br. 3 može se u skladu s njegovim člankom 7. izmijeniti odlukom Vijeća ministara,
            
         ODLUČILO JE:
   Članak 1.
   U članku 5. Protokola br. 3 uz Sporazum o partnerstvu AKP-EZ-a dodaje se sljedeći stavak:
   
      „3.   Ovaj Protokol ne sprečava Južnu Afriku da sudjeluje u pregovorima i potpiše jedan od Sporazuma o partnerstvu (EPA), kako je predviđeno u dijelu 3. glavi II. ovog Sporazuma, ako se ostale stranke predmetnog Sporazuma o partnerstvu (EPA) s tim slože.”
   
   Članak 2.
   Ova Odluka stupa na snagu na dan donošenja.
   
      Sastavljeno u Bruxellesu 20. prosinca 2007.
      
         
            Predsjednik Odbora veleposlanika AKP-EZ-a, za Vijeće ministara AKP-EZ-a
         
         Álvaro MENDONÇA E MOURA
         
      
   
   
      (1)  SL L 317, 15.12.2000., str. 3.
   
      (2)  SL L 209, 11.8.2005., str. 27. Sporazum se privremeno primjenjuje u skladu s Odlukom br. 5/2005 (SL L 287, 28.10.2005., str. 1.).